title: Provedbena odluka Komisije (EU) 2015/252 оd 13. veljače 2015. o izmjeni Priloga II. Odluci 2007/777/EZ u pogledu unosa za Sjedinjene Američke Države na popisu trećih zemalja ili dijelova trećih zemalja iz kojih je odobreno unošenje mesnih proizvoda i obrađenih želudaca, mjehura i crijeva u Uniju, u vezi s visokopatogenom influencom ptica (priopćeno pod brojem dokumenta C(2015) 714)  Tekst značajan za EGP

text:
               17.2.2015

               HR

               Službeni list Europske unije

               L 41/52

         PROVEDBENA ODLUKA KOMISIJE (EU) 2015/252
   оd 13. veljače 2015.
   o izmjeni Priloga II. Odluci 2007/777/EZ u pogledu unosa za Sjedinjene Američke Države na popisu trećih zemalja ili dijelova trećih zemalja iz kojih je odobreno unošenje mesnih proizvoda i obrađenih želudaca, mjehura i crijeva u Uniju, u vezi s visokopatogenom influencom ptica

         (priopćeno pod brojem dokumenta C(2015) 714)

   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno članak 8. uvodnu rečenicu, članak 8. točku 1. prvi podstavak, članak 8. točku 4. i članak 9. točku 4. podtočku (c),
   budući da:

               (1)

               Odlukom Komisije 2007/777/EZ (2) utvrđuju se pravila za zdravlje životinja i javno zdravlje za uvoz u Uniju te provoz kroz Uniju i skladištenje u Uniji pošiljaka mesnih proizvoda i obrađenih želudaca, mjehura i crijeva („proizvodi”).

               (2)

               U dijelu 1. Priloga II. Odluci 2007/777/EZ navode se područja trećih zemalja za koje je unošenje proizvoda u Uniju ograničeno zbog zdravlja životinja i na koje se primjenjuje načelo regionalizacije. U dijelu 2. tog Priloga navodi se popis trećih zemalja ili dijelova trećih zemalja iz kojih je odobreno unošenje proizvoda u Uniju uz uvjet da su ti proizvodi bili podvrgnuti odgovarajućoj obradi iz dijela 4. tog Priloga.

               (3)

               Sjedinjene Američke Države navedene su u dijelu 2. Priloga II. Odluci 2007/777/EZ kao zemlja kojoj je među ostalim odobren unos u Uniju proizvoda dobivenih od peradi, farmski uzgojene pernate divljači (osim bezgrebenki), farmski uzgojenih bezgrebenki i divljih ptica koji su podvrgnuti nespecifičnoj obradi iz dijela 4. tog Priloga („obrada A”) uz uvjet da je meso iz kojeg su dobiveni proizvodi u skladu sa zahtjevima za zdravlje životinja za svježe meso te da potječe iz treće zemlje ili dijelova treće zemlje koji su slobodni od visokopatogene influence ptica, kako je predviđeno obrascem certifikata o zdravlju životinja i javnozdravstvenog certifikata iz Priloga III. Odluci 2007/277/EZ.

               (4)

               Sporazumom između Unije i Sjedinjenih Američkih Država (3) predviđeno je brzo uzajamno priznavanje mjera regionalizacije u slučaju izbijanja bolesti u Uniji ili Sjedinjenim Američkim Državama („Sporazum”).

               (5)

               Izbijanje visokopatogene influence ptica potvrđeno je u Sjedinjenim Američkim Državama na gospodarstvima za uzgoj peradi u državi Oregonu (podtip H5N8) i državi Washingtonu (podtip H5N2).

               (6)

               Obrada A nije dovoljna da se uklone rizici za zdravlje životinja povezani s unosom u Uniju proizvoda dobivenih od peradi, farmski uzgojene pernate divljači (osim bezgrebenki), farmski uzgojenih bezgrebenki i divljih ptica iz okruga Douglasa u državi Oregonu i cijele države Washingtona, s obzirom na trenutačno epidemiološko stanje u pogledu visokopatogene influence ptica u Sjedinjenim Američkim Državama. Te bi proizvode trebalo najmanje podvrgnuti „obradi D” kako je navedena u dijelu 4. Priloga II. Odluci 2007/777/EZ („obrada D”) kako bi se spriječilo unošenje virusa visokopatogene influence ptica u Uniju.

               (7)

               Sjedinjene Američke Države dostavile su podatke o epidemiološkom stanju na svojem državnom području i o mjerama koje su poduzele kako bi se spriječilo daljnje širenje visokopatogene influence ptica, a koje je Komisija ocijenila. Na temelju te ocjene i obveza utvrđenih u Sporazumu te jamstava koja su pružile Sjedinjene Američke Države primjereno je zaključiti da bi zahtjev za obradu D trebao biti dostatan za pokrivanje rizika povezanih s unošenjem u Uniju proizvoda dobivenih od peradi, farmski uzgojene pernate divljači (osim bezgrebenki), farmski uzgojenih bezgrebenki i divljih ptica iz okruga Douglasa u državi Oregonu i cijele države Washingtona na koje su nadležna veterinarska tijela Sjedinjenih Američkih Država primijenila ograničenja zbog trenutačnog izbijanja visokopatogene influence ptica. Dijelove 1. i 2. Priloga II. Odluci 2007/777/EZ stoga bi trebalo izmijeniti kako bi se ta regionalizacija uzela u obzir.

               (8)

               Odluku 2007/777/EZ stoga bi trebalo izmijeniti na odgovarajući način.

               (9)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   Prilog II. Odluci 2007/777/EZ mijenja se u skladu s Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 13. veljače 2015.

            Za Komisiju

         Vytenis ANDRIUKAITIS

            Član Komisije

      (1)  SL L 18, 23.1.2003., str. 11.

      (2)  Odluka Komisije 2007/777/EZ od 29. studenoga 2007. o utvrđivanju uvjeta za zdravlje životinja i javno zdravlje te obrazaca certifikata za uvoz iz trećih zemalja određenih mesnih proizvoda i obrađenih želudaca, mjehura i crijeva za prehranu ljudi i o stavljanju izvan snage Odluke 2005/432/EZ (SL L 312, 30.11.2007., str. 49.).

      (3)  Sporazum između Europske zajednice i Vlade Sjedinjenih Američkih Država o sanitarnim mjerama za zaštitu zdravlja ljudi i životinja pri trgovini živim životinjama i proizvodima životinjskog podrijetla, kako je u ime Europske zajednice odobren Odlukom Vijeća 98/258/EZ (SL L 118, 21.4.1998., str. 1.).

      PRILOG
      Prilog II. Odluci 2007/777/EZ mijenja se kako slijedi:

                  1.

                  U dijelu 1. između unosa za Rusiju i unosa za Južnu Afriku umeće se sljedeći unos za Sjedinjene Američke Države:

                              „Sjedinjene Američke Države

                              US

                              1.2014.

                              Cijela zemlja

                              US-1

                              1.2014.

                              Područje Sjedinjenih Američkih Država, osim područja US-2

                              US-2

                              1.2014.

                              Područje Sjedinjenih Američkih Država koje odgovara okrugu Douglasu u državi Oregonu i cijelom području države Washingtona”

                  2.

                  U dijelu 2. unos za Sjedinjene Američke Države zamjenjuje se sljedećim:

                              „US

                              Sjedinjene Američke Države US

                              A

                              A

                              A

                              A

                              XXX

                              XXX

                              A

                              A

                              A

                              XXX

                              A

                              XXX

                              XXX

                              Sjedinjene Američke Države US-1

                              A

                              A

                              A

                              A

                              A

                              A

                              A

                              A

                              A

                              XXX

                              A

                              A

                              XXX

                              Sjedinjene Američke Države US-2

                              A

                              A

                              A

                              A

                              D

                              D

                              A

                              A

                              A

                              XXX

                              A

                              D

                              XXX”


title: Provedbena odluka Komisije (EU) 2015/129 оd 26. siječnja 2015. o izmjeni Priloga I. Odluci 93/52/EEZ u pogledu priznavanja Cipra kao službeno slobodnog od bruceloze ( B. melitensis ) (priopćeno pod brojem dokumenta C(2015) 172)  Tekst značajan za EGP

text:
               28.1.2015

               HR

               Službeni list Europske unije

               L 21/18

         PROVEDBENA ODLUKA KOMISIJE (EU) 2015/129
   оd 26. siječnja 2015.
   o izmjeni Priloga I. Odluci 93/52/EEZ u pogledu priznavanja Cipra kao službeno slobodnog od bruceloze (B. melitensis)

         (priopćeno pod brojem dokumenta C(2015) 172)

   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 91/68/EEZ od 28. siječnja 1991. o uvjetima zdravlja životinja kojima se uređuje trgovina životinjama iz porodica ovaca i koza unutar Zajednice (1), a posebno njezin Prilog A poglavlje 1. odjeljak II.,
   budući da:

               (1)

               Direktivom 91/68/EEZ utvrđuju se uvjeti zdravlja životinja kojima se uređuje trgovina životinjama iz porodica ovaca i koza unutar Unije. Njome se određuju uvjeti uz koje je države članice ili njihove regije moguće priznati kao službeno slobodne od bruceloze.

               (2)

               U Prilogu I. Odluci Komisije 93/52/EEZ (2) nalazi se popis država članica koje su priznate kao službeno slobodne od bruceloze (B. melitensis) u skladu s Direktivom 91/68/EEZ.

               (3)

               Cipar je Komisiji podnio dokumentaciju kojom se dokazuje usklađenost s uvjetima utvrđenima u Prilogu A poglavlju 1. odjeljku II. točki 1. podtočki (b) Direktive 91/68/EEZ kako bi se cijelo njegovo državno područje priznalo kao službeno slobodno od bruceloze (B. melitensis).

               (4)

               Na temelju ocjene dokumentacije koju je podnio Cipar tu bi državu članicu trebalo priznati kao službeno slobodnu od bruceloze (B. melitensis).

               (5)

               Prilog I. Odluci 93/52/EEZ potrebno je stoga izmijeniti na odgovarajući način.

               (6)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   Prilog I. Odluci 93/52/EEZ zamjenjuje se tekstom iz Priloga ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 26. siječnja 2015.

            Za Komisiju

         Vytenis ANDRIUKAITIS

            Član Komisije

      (1)  SL L 46, 19.2.1991., str. 19.

      (2)  Odluka Komisije 93/52/EEZ od 21. prosinca 1992. o utvrđivanju sukladnosti određenih država članica ili regija zahtjevima u pogledu bruceloze (B. melitensis) i o statusu države članice ili regije službeno slobodne od te bolesti (SL L 13, 21.1.1993., str. 14.).

      PRILOG
      Prilog I. Odluci 93/52/EEZ zamjenjuje se sljedećim:

            „PRILOG I.

               Države članice službeno slobodne od bruceloze (B. melitensis)

                        Oznaka ISO

                        Država članica

                        BE

                        Belgija

                        CZ

                        Češka

                        DK

                        Danska

                        DE

                        Njemačka

                        EE

                        Estonija

                        IE

                        Irska

                        CY

                        Cipar

                        LV

                        Latvija

                        LT

                        Litva

                        LU

                        Luksemburg

                        HU

                        Mađarska

                        NL

                        Nizozemska

                        AT

                        Austrija

                        PL

                        Poljska

                        RO

                        Rumunjska

                        SI

                        Slovenija

                        SK

                        Slovačka

                        FI

                        Finska

                        SE

                        Švedska

                        UK

                        Ujedinjena Kraljevina”